gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es es en gl gl gl gl gl gl gl gl gl zh en sv fr de de gl gl gl gl gl gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O financiamento autonómico tamén 'proe' no Reino Unido
Domingo, 02 de outubro de 2022
De "Arbitraria e inxusta", cualifican os Lords a fórmula utilizada polo Goberno británico para a repartición do diñeiro que, din, outorga máis a Escocia ca Inglaterra.
Tags: Escocia Fórmula Barnett financiamento Gales Inglaterra Reino Unido
A Fórmula Barnett é o mecanismo utilizado no Reino Unido para estabelecer a porcentaxe de diñeiro extra dos impostos que lles corresponde a Inglaterra, Escocia e Gales (Irlanda do Norte sempre foi considerado un caso especial, debido ao conflito entre republicanos e unionistas, The Troubles).
Toma como referencia principal o número de habitantes: as rexións inglesas levan o 85%, as escocesas apañan o 10%, e o 5% restante vai parar as galesas. Porén, un recente estudo do Institute for Public Policy Research (IPRR, vinculado ao Partido Laborista) asegura que Inglaterra sae prexudicada con este sistema.
O propio Joel Barnett, que artellou o sistema a finais da década de 1970, influíndo no referendo de 1979 sobre a devolution (reinstauración do Parlamento) en Escocia, tamén o cualificou de inxusto. Mesmo afirmou que a suposta discriminación dos cidadáns ingleses podería levar a desintegración do Reino Unido.
Porén, do estudo do IPPR extraese que a capital inglesa, Londres, é a máis beneficiada pola Fórmula Barnett. O Executivo escocés (gobernado polos nacionalistas do SNP), pola súa banda, defende que é Escocia a que está sustentando o resto do Estado co petróleo do Mar do Norte.
Esta quinta feira, o comité encargado de supervisar o sistema na House of Lords (cámara alta do Parlamento británico) cualificouno de "arbitrario e inxusto" e avoga por desbotalo, informa a prensa inglesa. En troques, piden un novo que se basee principalmente nas necesidades económicas de cada nación.
Argumentan, que mentres Escocia recibe máis diñeiro dos impostos recadados do que, din, lles correspondería, o que chega a Gales e Irlanda do Norte é escaso. Un outro xeito de dicir dende Londres que os escoceses (que comparten cos cataláns o tópico de seren "mesquiños" cos cartos) quitan a galeses e irlandeses do Ulster unha parte do que lles correspondería.
Así, tamén hai queixas de cidadáns ingleses que consideran que están a subvencionar servizos públicos como a atención aos maiores ou as revisións dentais gratuítas en Escocia, ás que eles non teñen acceso nos condados de Inglaterra en que residen.
Ao respecto da polémica, o Ministerio da Facenda (Treasury) comprometeuse a examinar as "recomendacións" do comité da Cámara dos Lores, mais sinalou que polo momento non teñen previsto desbotar a Fórmula Barnett.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto